El Departament de Justícia de la Generalitat de Catalunya té, entre les seves funcions, el desenvolupament de polítiques de reinserció social envers els menors i joves sotmesos a l'execució de mesures d'internament i de medi obert acordades per la jurisdicció de menors, i amb aquesta finalitat dóna suport a projectes i programes específics de reinserció i rehabilitació d'aquestes persones, mitjançant l'atorgament de subvencions a les fundacions, associacions, institucions, organitzacions no governamentals i entitats d'iniciativa social, totes elles sense ànim de lucre, que col·laboren en aquests àmbits.
La Llei 27/2001, de 31 de desembre, de justícia juvenil, disposa a l'article 9 que les administracions públiques competents en la matèria han de promoure la participació, sense ànim de lucre, d'acord amb els principis establerts per l'article 1, de persones físiques i d'institucions, associacions i fundacions privades, en l'exercici de les funcions regulades per aquesta Llei.
Amb aquesta finalitat poden signar convenis de col·laboració o atorgar subvencions.
Consegüentment, valorada la conveniència de promoure i donar suport a les actuacions de les entitats que despleguen la seva activitat en l'àmbit referit, d'acord amb l'article 92 del text refós de la Llei de finances públiques de Catalunya, aprovat pel Decret legislatiu 3/2000, de 24 de desembre, a proposta de la Direcció General d'Execució Penal a la Comunitat i de Justícia Juvenil, i en ús de les atribucions que m'han estat conferides,
Aprovar les bases que han de regir la concessió de subvencions a entitats sense ànim de lucre per a la realització de projectes i programes orientats a la reinserció i rehabilitació de menors i joves sotmesos a l'execució de mesures d'internament i de medi obert acordades per la jurisdicció de menors que figuren a l'annex d'aquesta Ordre.
Obrir la convocatòria pública per a la concessió d'aquestes subvencions per a l'exercici 2015.
La dotació màxima de les subvencions previstes per aquesta Ordre és de 156.500,00 euros, amb càrrec a la partida D/482000100/2120/0000 del centre gestor JU04 (Direcció General d'Execució Penal a la Comunitat i de Justícia Juvenil) del pressupost del Departament de Justícia de la Generalitat de Catalunya.
-4 Termini de presentació de les sol·licituds
El termini de presentació del formulari de sol·licitud i de la documentació necessària és de 30 dies naturals a comptar de l'endemà de la publicació d'aquesta Ordre al DOGC.
-5 Òrgans competents per a la tramitació i la resolució
Exhaurit el termini de presentació de sol·licituds establert a l'apartat anterior, es constituirà una Comissió de Valoració integrada pel cap del Servei de Centres Educatius, la cap de la Secció de Gestió de Centres Educatius, el cap de l'Àrea de Medi Obert, la cap de la Secció de Tramitació del Servei de Gestió de Recursos Humans i Econòmics, la qual serà coordinada pel cap del Servei de Recursos Humans i Econòmics de la Direcció General d'Execució Penal a la Comunitat i de Justícia Juvenil.
La Comissió de Valoració examinarà les sol·licituds presentades i, d'acord amb els criteris de valoració que preveuen les bases, elaborarà un informe de valoració de les diferents sol·licituds, el qual serà tramès a l'òrgan instructor.
En vista de l'informe de valoració, l'òrgan instructor elevarà la proposta de resolució al secretari general del Departament de Justícia, qui n'emetrà la resolució corresponent.
-6 Resolució, notificació i publicació
La resolució i notificació de la concessió de les subvencions s'han d'efectuar en el termini màxim de sis mesos, a comptar de l'endemà de la data de publicació de la convocatòria.
D'acord amb el que estableix l'article 54.2.e) de la Llei 26/2010, del 3 d'agost, transcorregut aquest termini sense que s'hagi dictat i notificat resolució expressa, s'entendran desestimades les sol·licituds per silenci administratiu.
La resolució o resolucions de concessió de les subvencions es notificaran de manera individualitzada als interessats i es donarà publicitat dels atorgaments d'aquestes subvencions mitjançant la seva publicació al Diari Oficial de la Generalitat de Catalunya, amb expressió de la convocatòria, el programa, el crèdit pressupostari al qual s'imputen, el beneficiari, la quantitat concedida i la finalitat o finalitats de la subvenció, i a la pàgina web http://justicia.gencat.cat/subvencions-justiciajuvenil.
Contra la resolució de concessió o denegació de les subvencions, que exhaureix la via administrativa, les persones o entitats interessades poden interposar recurs potestatiu de reposició davant el conseller del Departament de Justícia, en el termini d'un mes a comptar de l'endemà de la seva publicació al DOGC, en els termes que estableixen els articles 116 i 117 de la Llei 30/1992, de 26 de novembre, de règim jurídic de les administracions públiques i del procediment administratiu comú, o bé, directament, recurs contenciós administratiu davant la Sala Contenciosa Administrativa del Tribunal Superior de Justícia de Catalunya en el termini de dos mesos a comptar, igualment, de l'endemà de la seva publicació al DOGC, de conformitat amb els articles 14, 25 i 46 de la Llei 29/1998, de 13 de juliol, reguladora de la jurisdicció contenciosa administrativa; o qualsevol altre recurs que es consideri procedent.
-7 Aquesta convocatòria resta sotmesa a la condició suspensiva de l'existència de crèdit adequat i suficient en el pressupost del Departament de Justícia en el moment de la resolució de la concessió.
Aquesta Ordre entra en vigor el dia de la seva publicació al DOGC.
Informació sobre els recursos a interposar
Contra aquesta Ordre i les bases del seu annex, que exhaureixen la via administrativa, les persones interessades poden interposar recurs potestatiu de reposició davant el conseller del Departament de Justícia, en el termini d'un mes a comptar de l'endemà de la seva publicació al DOGC, en els termes que estableixen els articles 116 i 117 de la Llei 30/1992, de 26 de novembre, de règim jurídic de les administracions públiques i del procediment administratiu comú, o bé, directament, recurs contenciós administratiu davant la Sala Contenciosa Administrativa del Tribunal Superior de Justícia de Catalunya en el termini de dos mesos a comptar, igualment, de l'endemà de la seva publicació al DOGC, de conformitat amb els articles 14, 25 i 46 de la Llei 29/1998, de 13 de juliol, reguladora de la jurisdicció contenciosa administrativa; o qualsevol altre recurs que es consideri procedent.
Aquestes bases tenen per objecte regular la concessió de subvencions a entitats sense ànim de lucre per a la realització de projectes i programes orientats a la reinserció i rehabilitació de persones internades en centres educatius de justícia juvenil o sotmeses a l'execució de mesures de medi obert, en ambdós casos per resolució de la jurisdicció de menors.
A aquests efectes, són subvencionables els programes i projectes en els àmbits següents de la Direcció General d'Execució Penal a la Comunitat i de Justícia Juvenil:
a) Programa de reinserció social en l'àmbit de l'educació social per dur a terme intervencions educatives de mediació intercultural, amb mediadors interculturals, destinades als menors i joves interns en centres de justícia juvenil que compleixen mesures i resolucions dictades per la jurisdicció de menors.
b) Programa de reinserció social en l'àrea del voluntariat social adreçat a donar suport a les persones internes als centres de justícia juvenil i per dur a terme la gestió i formació del voluntariat en l'àmbit dels centres de justícia juvenil, tasques de difusió i sensibilització social de la importància de l'afavoriment dels processos de reinserció social i de dinamització de sinergies entre les diferents entitats que participen en aquests processos.
c) Programa de reinserció social en l'àmbit de l'educació social per a la realització d'activitats d'animació sociocultural adreçades a menors i joves internats en centres de justícia juvenil.
d) Programa de reinserció social en l'àmbit comunitari per dur a terme activitats d'acolliment, d'intervenció socioeducativa i de seguiment dels programes individualitzats de tractament en llars, cases i pisos adreçats als joves que compleixen l'execució de mesures i resolucions judicials en medi obert, dictades per la jurisdicció de menors.
Els programes o projectes proposats es classificaran en funció de la puntuació obtinguda en aplicació dels criteris de valoració que es contenen a la base 11 (amb un màxim global de 100 punts).
Les subvencions s'atorgaran successivament als diferents treballs o projectes seguint l'ordre de més a menys puntuació, de forma proporcional a la disponibilitat pressupostària.
-2 Entitats destinatàries de les subvencions
Una mateixa entitat pot obtenir més d'una subvenció per a projectes o programes diferents.
-3 Requisits de les entitats beneficiàries
L'acreditació dels requisits que es detallen a continuació, que han de complir les entitats beneficiàries, i que es poden requerir en qualsevol moment per part del Departament de Justícia, es realitzarà mitjançant les corresponents declaracions responsables, les quals s'incorporen en la mateixa sol·licitud, de manera que la signatura d'aquesta implica en si mateixa la signatura de totes aquestes declaracions responsables:
a) Estar legalment constituïdes i inscrites al registre o registres corresponents.
b) Estar al corrent de pagament de les obligacions tributàries amb l'Estat i amb la Generalitat de Catalunya, així com de les obligacions amb la Seguretat Social.
c) Estar al corrent de pagament d'obligacions per reintegrament de subvencions.
d) No trobar-se en cap de les circumstàncies que preveu l'article 13 de la Llei 38/2003, de 17 de novembre, general de subvencions.
e) Si tenen centres i establiments oberts al públic, complir les obligacions que estableixen els articles 32.1, 32.3, 33 i 36.4 de la Llei 1/1998, de 7 de gener, de política lingüística.
f) En el cas de les fundacions, haver presentat els comptes anuals de l'últim exercici disponible al registre corresponent, d'acord amb el que estableix l'article 336.3 de la Llei 4/2008, del 24 d'abril, del llibre tercer del Codi civil de Catalunya.
g) En el cas de les associacions, haver presentat els comptes anuals de l'últim exercici disponible al registre corresponent, d'acord amb el que estableix l'article 322.15 de la Llei 4/2008, del 24 d'abril, del llibre tercer del Codi civil de Catalunya.
h) En el cas de fundacions i associacions, haver adaptat els estatuts segons la disposició transitòria primera de la Llei 4/2008, del 24 d'abril, del llibre tercer del Codi civil de Catalunya, relatiu a les persones jurídiques, i a la Llei 5/2011, del 19 de juliol, de modificació de l'anterior.
i) En el cas d'entitats amb una plantilla igual o superior a 25 persones, utilitzar els mitjans adequats, d'acord amb els agents socials, per prevenir i detectar casos d'assetjament sexual i d'assetjament per raó de sexe, i intervenir-hi, en els seus centres de treball, de conformitat amb el que estableix l'article 29 de la Llei 5/2008, del 24 d'abril, del dret de les dones a eradicar la violència masclista, i indicar quins mitjans concrets s'utilitzen.
j) En el cas d'entitats amb una plantilla de 50 treballadors o més, complir l'obligació que estableix l'article 42.1 del Reial decret legislatiu 1/2013, de 29 de novembre, pel que s'aprova el text refós de la Llei general de drets de les persones amb discapacitat i de la seva inclusió social, de donar ocupació almenys a un 2 % de treballadors amb disminució sobre el nombre total de treballadors de l'entitat, o bé aplicar les mesures alternatives de caràcter excepcional que preveuen el Reial decret 364/2005, de 8 d'abril, i el Decret 322/2011, de 19 d'abril.
k) Sotmetre obligatòriament als seus òrgans interns i independents de control la comprovació de la destinació adequada dels fons que rebin en concepte de subvencions o transferències, incloent-hi la referida als fons atribuïts en virtut de les relacions a títol gratuït o en virtut de relacions financeres en favor de tercers.
En aquest cas, els tercers sotmeten igualment a llurs òrgans de control la comprovació de la destinació dels fons rebuts.
l) Donar compliment al que estableix l'article 92 bis del text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, modificat per la Llei 26/2009, del 23 de desembre.
m) Informar de si s'han sol·licitat o obtingut altres subvencions o ajuts públics o privats pel mateix concepte que pugui concórrer amb el que estableixen les bases reguladores.
En cas afirmatiu, cal fer constar la relació detallada de les subvencions sol·licitades o atorgades, l'entitat concedent i la quantitat sol·licitada i/o obtinguda.
n) Disposar dels mitjans humans i materials necessaris i tenir assignats els recursos econòmics que requereixi el compliment de les obligacions establertes per la normativa de prevenció de riscos laborals.
o) Tenir la capacitat tècnica i de gestió suficient per a l'execució dels projectes o programes respecte dels quals se sol·licita la subvenció.
-4 Compatibilitat amb altres subvencions, ajuts o ingressos
Les actuacions objecte d'aquestes subvencions s'han de dur a terme durant el període de l'exercici 2015.
Es consideren subvencionables les despeses que de manera inequívoca responguin a la naturalesa de l'activitat subvencionada, resultin estrictament necessàries i es realitzin en el termini i les condicions establertes en aquestes bases.
En cap cas, el cost dels béns o serveis subvencionats no pot superar el seu valor de mercat i només seran subvencionables aquelles despeses efectivament generades durant el període d'execució establert a la base 5 de la convocatòria (anualitat 2015) i pagades amb anterioritat a la finalització pel període de justificació de la subvenció i, en tot cas, només es podran imputar en el percentatge que el projecte subvencionat representi en relació amb el volum global de l'activitat de l'entitat.
Pel que fa als costos salarials per professional, no poden superar els sous corresponents als establerts per la normativa vigent de funció pública.
b) Despeses de treball voluntari:
Són imputables a la subvenció el reemborsament de les despeses derivades del desenvolupament de les activitats del personal voluntari, com ara dietes de desplaçament o altres costos similars.
c) Despeses de subministraments (llum, aigua, telèfon, combustibles i similars):
En relació amb les despeses de subministraments que s'imputin a la subvenció com a despeses directes, cal tenir en compte que:
Només poden ser subvencionables les despeses d'instal·lacions on es desenvolupi l'actuació subvencionada.
d) Despeses de dietes i desplaçaments:
Aquestes han d'atendre al que estableix Decret 138/2008, de 8 de juliol, d'indemnitzacions per raó del servei a la Generalitat de Catalunya, als articles 14, 15 i 17, que preveu la preferència de l'ús del transport públic, sempre que sigui possible, enfront del privat, i en el cas d'utilitzar transport privat estableixen unes quanties en concepte d'indemnització per quilòmetre recorregut.
No es consideren subvencionables les despeses de taxi tret que corresponguin a trasllats fins o des de les estacions de ferrocarrils, autobusos, ports i aeroports o resultin imprescindibles per al desenvolupament de l'activitat.
Aquest últim aspecte caldrà justificar-lo adequadament mitjançant certificat signat pel representant legal de l'entitat.
També són subvencionables aquelles despeses comunes als diferents serveis o activitats que realitza el beneficiari, com ara despeses de personal no vinculat directament al projecte, despeses de lloguer, material d'oficina i subministraments relacionats de manera indirecta amb el projecte així com d'altres de característiques similars.
Seran subvencionables els tributs que el beneficiari de la subvenció aboni efectivament.
En cap cas es consideraran despeses subvencionables els impostos indirectes quan siguin susceptibles de recuperació o compensació ni els impostos personals sobre la renda.
No es consideren despeses subvencionables les de caràcter protocol·lari ni les d'inversió.
La pàgina web on es pot trobar i descarregar tota la informació referent a aquesta Ordre de subvenció és http://justicia.gencat.cat/subvencions-justiciajuvenil.
7.1 Les sol·licituds i els altres tràmits associats al procediment de concessió de les subvencions, atenent el que estableix la Llei 11/2007, de 22 de juny, d'accés electrònic dels ciutadans als serveis públics, s'han de fer per via telemàtica mitjançant el portal Tràmits gencat ( http://tramits.gencat.cat ).
Excepcionalment, en funció dels col·lectius de beneficiaris i sempre que s'al·legui, per escrit, en el moment de presentar la sol·licitud, alguna causa que ho justifiqui, es podrà utilitzar el canal presencial, amb el formulari normalitzat que es podrà obtenir a les seus del Departament de Justícia (c.
Aragó, 332, de Barcelona) o es podrà descarregar d'internet a través de la pàgina web ( http://justicia.gencat.cat/ca/serveis/formularis/ajuts_beques_i_subvencions ).
Les sol·licituds de participació presencials es poden presentar a qualsevol dels registres del Departament de Justícia o per qualsevol dels mitjans que preveu l'article 38 de la Llei 30/1992, de 26 de novembre, de règim jurídic de les administracions públiques i del procediment administratiu comú.
La signatura de la sol·licitud de subvenció per part de la persona beneficiària implica l'autorització per fer la comprovació de si la persona beneficiària es troba al corrent de pagament de les obligacions tributàries i amb la Seguretat Social.
L'import sol·licitat no podrà ser en cap cas superior al 95 % del cost de l'activitat.
7.2 Forma de presentació de les sol·licituds
a) Sol·licitud telemàtica (en línia)
Per presentar les sol·licituds per mitjans telemàtics, la persona que dugui a terme la presentació ha d'estar legalment habilitada per l'entitat per fer-ho i s'ha d'autenticar a través dels sistemes de signatura electrònica admesos per la seu electrònica, per tràmits de nivell mitjà d'acord amb l'Esquema Nacional de Seguretat (Reial decret 3/2010, de 8 de gener, pel qual es regula l'Esquema Nacional de Seguretat a l'àmbit de l'Administració Electrònica).
Una vegada emplenada la sol·licitud i els seus annexos, la persona que disposi dels sistemes d'autenticació electrònica admesos podrà completar el procés de presentació de la sol·licitud adjuntant per via electrònica la documentació exigida.
Per fer la resta de transaccions associades al procediment de concessió dels ajuts per mitjans telemàtics, les persones legalment habilitades per l'entitat s'han d'autentificar a través del sistema de signatura electrònica que determini la mateixa Seu electrònica.
Amb aquesta finalitat, la ciutadania s'ha d'acreditar i ha de prestar el seu consentiment exprés per a ser autenticada pel personal habilitat.
En el cas dels tràmits que s'han de fer obligatòriament per mitjans telemàtics, si es produeix una interrupció no planificada en el funcionament dels sistemes electrònics durant l'últim dia establert per a la realització del tràmit corresponent, aquest es pot dur a terme durant els cinc dies naturals consecutius.
Correspon a la persona interessada acreditar aquesta interrupció mitjançant la tramesa del missatge (captura de pantalla) que apareix en el sistema en relació amb aquesta incidència.
La sol·licitud es podrà presentar presencialment només de manera excepcional, en funció dels col·lectius de beneficiaris i sempre que s'al·legui, per escrit, en el moment de presentar la sol·licitud, alguna causa que ho justifiqui.
En aquest cas, caldrà disposar del formulari normalitzat, que es podrà obtenir a les seus del Departament de Justícia (c.
Aragó 332 de Barcelona) o es podrà descarregar del web del Departament ( http://justicia.gencat.cat/ca/serveis/formularis/ajuts_beques_i_subvencions ), i presentar-lo, degudament emplenat, signat i amb la documentació exigida, dins del termini i lloc establerts al punt 9.2.b) d'aquestes bases.
A la pàgina web de referència es pot trobar tota la documentació específica que cal aportar amb la sol·licitud (memòries i pressupostos que es detallen més endavant).
7.3 La presentació de sol·licituds a través dels mitjans telemàtics establerts al punt
Es pot dur a terme tots els dies de l'any durant les vint-i-quatre hores del dia, en els termes d'aquesta convocatòria.
I als efectes de còmput de terminis, la recepció pel Registre telemàtic corporatiu de la Generalitat de Catalunya (S ) en un dia inhàbil s'entén efectuada en el primer dia hàbil següent.
-8 Forma d'acreditació dels requisits i altra documentació que han d'aportar les entitats
8.1 Documentació específica que cal aportar amb la sol·licitud:
a) Memòria explicativa de l'entitat, en la qual s'exposen les característiques i la capacitat tècnica i de gestió de l'entitat sol·licitant, d'acord amb el model normalitzat disponible a la pàgina web.
b) Memòria sobre els programes i serveis per als quals se sol·licita la subvenció, en la qual s'inclouen les activitats i/o projectes per als quals se sol·licita la subvenció, incloent-hi les dates d'inici i finalització previstes i el lloc de realització del projecte.
La memòria haurà de presentar-se degudament signada, d'acord amb el model normalitzat disponible a la pàgina web.
El pressupost haurà de presentar-se degudament signat, d'acord amb el model normalitzat disponible a la pàgina web.
8.2 Documentació general que cal aportar amb la sol·licitud (excepte en els supòsits establerts al punt 8.5 d'aquestes bases):
a) Sol·licitud de transferència bancària per a pagaments de la Tresoreria de la Generalitat de Catalunya a creditors/ores particulars.
b) Original i fotocòpia o bé fotocòpia compulsada del CIF de l'entitat.
c) Original i fotocòpia o bé fotocòpia compulsada dels estatuts de l'entitat.
En cas que l'entitat estigui registrada en un registre aliè al Departament de Justícia, caldrà aportar necessàriament una fotocòpia compulsada dels estatuts de l'entitat.
d) Documentació acreditativa del representant legal de l'entitat, excepte en el cas de la presentació per mitjans telemàtics quan la signatura electrònica acrediti també que la persona signant té poders suficients per actuar en nom i representació de l'entitat representada, és a dir, quan el certificat de signatura electrònica sigui de persona jurídica.
8.3 Declaracions responsables incloses a l'annex normalitzat de la sol·licitud:
L'acreditació dels requisits indicats a la base 3 es realitzarà mitjançant les corresponents declaracions responsables, les quals s'incorporen al document annex de les dades específiques a la sol·licitud.
8.4 Efectes de la presentació de la sol·licitud i possibles esmenes o requeriments:
La signatura i la presentació d'aquesta sol·licitud impliquen, d'acord amb la disposició addicional primera de la Llei 21/2005, de 29 de desembre, l'autorització a l'Administració de la Generalitat per comprovar d'ofici si el beneficiari o la beneficiària està al corrent de les obligacions tributàries i amb la Seguretat Social, així com la resta de dades necessàries, a efectes únicament de la present convocatòria, d'acord amb el punt 8.2 d'aquestes bases, llevat que aquesta autorització es denegui expressament a l'imprès de sol·licitud.
Si la sol·licitud presenta defectes o inexactituds o omet algun dels documents que assenyalen aquestes bases generals o les específiques corresponents, l'òrgan competent requerirà l'entitat interessada perquè en el termini de deu dies hàbils faci les esmenes oportunes en els termes que preveu l'article 71 de la Llei 30/1992, de 26 de novembre, amb la indicació que, passat aquest termini sense esmena, se la tindrà per desistida de la sol·licitud.
La comunicació amb les entitats, així com les corresponents notificacions, s'efectuarà mitjançant correu electrònic, considerant-se aquesta una via vàlida a tots els efectes, sempre que hagi estat autoritzada prèviament per l'entitat.
Quan l'òrgan competent per a la tramitació de la subvenció no pugui fer les comprovacions adequades pels tràmits administratius establerts, podrà requerir, sempre abans de la proposta de resolució de la concessió i en un termini no superior a deu dies, la presentació de la documentació que acrediti la realitat de les dades contingudes en les declaracions responsables adjuntes a la sol·licitud de subvenció.
8.5 Excepcions a la presentació de documentació exigida:
En aquest cas, l'aportació es podrà substituir per una declaració de l'entitat en la qual consti a quin òrgan o dependència i en quina data es va aportar la documentació esmentada, que les dades i circumstàncies incloses en aquesta documentació no han variat i continuen vigents i, en tot cas, no hagin transcorregut més de cinc anys des de la presentació fins a la publicació al DOGC d'aquesta convocatòria.
D'altra banda, d'acord amb el Decret 56/2009, de 7 d'abril, per al desenvolupament dels mitjans electrònics a l'Administració de la Generalitat, les entitats tampoc restaran obligades a presentar aquells documents que els empleats públics poden obtenir per mitjans electrònics i que es troben inclosos al Catàleg de dades i documents electrònics de la Generalitat de Catalunya (Catàleg de dades i documents electrònics), les dades registrals (d'inscripció, domiciliàries i d'òrgans de govern i, per tant, el CIF, els estatuts i l'acreditació de la representació) de les entitats jurídiques inscrites en el Registre de Dret i d'Entitats Jurídiques formen actualment part del Catàleg de dades i documents electrònics.
-9 Termini de presentació de sol·licituds
El termini de presentació de les sol·licituds és de 30 dies naturals comptats des de l'endemà de la publicació d'aquesta convocatòria al DOGC.
-10 Pluralitat de sol·licituds de subvenció d'una mateixa entitat
Una mateixa entitat pot sol·licitar i obtenir més d'una subvenció per dur a terme actuacions diferents.
-11 Criteris de valoració de les sol·licituds
11.1 Interès del programa o projecte presentat i grau d'especialització (fins a 70 punts).
Els objectius del programa donen cobertura a les necessitats dels menors i joves sotmesos a l'execució de mesures d'internament i de medi obert acordades per la jurisdicció de menors de la Direcció General d'Execució Penal a la Comunitat i de Justícia Juvenil.
El programa té com a objectiu l'atenció de població de menors i joves sotmesos a l'execució de mesures d'internament i de medi obert.
El perfil d'usuari al qual va adreçat el programa o projecte té en compte col·lectius específics o d'alta vulnerabilitat.
El programa o projecte pot demostrar el grau d'efectivitat quant als resultats de la intervenció.
Nivell d'intensitat en la intervenció: nombre i especificitat de les actuacions d'intervenció del programa o projecte.
Serveis o centres educatius als quals va adreçat el projecte.
Nombre de població de menors o joves que es pot atendre mitjançant el programa o projecte.
11.2 Contingut tècnic del programa, adequació del programa als objectius proposats, calendari de realització, descripció de les activitats concretes que es pretenen desenvolupar, així com indicadors d'avaluació i control de les activitats efectuades d'acord amb els mitjans tècnics i materials de què disposa l'entitat (fins a 10 punts).
11.3 Capacitat de realització dels projectes i programes presentats (fins a 10 punts).
Estructura organitzativa de l'entitat: nombre de professionals de l'entitat i lloc de treball que ocupen.
Certificacions de la qualitat obtingudes de la intervenció.
Coneixement acreditat del col·lectiu i de la intervenció objecte de subvenció en altres programes o serveis realitzats (premis, publicacions, estudis, etc.).
Nombre i tipus de formació continuada i supervisió professional de l'equip prestador del programa o projecte.
Qualificació dels professionals prestadors del programa o projecte.
Cost mitjà d'una plaça o d'una intervenció.
Nombre de casos i/o intervencions que s'atenen segons pressupost.
Ràtios per tipus de professionals prestadors del programa o projecte.
Despeses directes del servei: manutenció, lloc de realització, professionals, etc.
Les que obtinguin una puntuació inferior als 60 punts quedaran excloses del procés.
El procediment de concessió de les subvencions és el de concurrència competitiva.
L'import de cada subvenció s'estableix com a quantia certa sense caràcter percentual respecte de l'import sol·licitat, sens perjudici de la minoració que preveu la base 22.
L'import màxim a atorgar serà proporcional a la puntuació de la valoració obtinguda del projecte amb el màxim de l'import sol·licitat.
En el cas de manca de crèdit, es prioritzarà la resolució de les sol·licituds que tinguin màxima puntuació i de manera progressiva.
La Comissió de Valoració ha d'examinar les sol·licituds presentades i, d'acord amb els criteris de valoració que preveu la base 11, ha d'elaborar un informe de valoració de les diferents sol·licituds i l'ha de lliurar a l'òrgan instructor.
L'òrgan instructor, un cop vist l'informe de valoració, ha de formular la proposta de resolució que ha d'elevar al secretari general del Departament de Justícia, qui ha d'emetre la resolució o resolucions corresponents.
La proposta de resolució contindrà la llista de sol·licitants proposats per ser beneficiaris de les subvencions i les persones o entitats que formen part de la llista de reserva, si n'hi ha, degudament prioritzada en funció de la puntuació obtinguda i sempre que hagin assolit la puntuació mínima exigida.
En el supòsit que alguna de les persones proposades per ser beneficiàries de la subvenció la rebutgi o desisteixi de la sol·licitud, es pot atorgar la subvenció a la persona o persones sol·licitants de la llista de reserva per ordre de puntuació, sempre que s'hagi alliberat crèdit suficient per atendre les sol·licituds següents amb igual puntuació, amb l'aportació prèvia de la documentació corresponent.
A part de la documentació requerida en aquesta convocatòria, la Comissió de Valoració pot demanar la informació i dades complementàries que cregui convenient per fonamentar el seu informe.
13.1 L'incompliment dels requisits no esmenables o del termini de presentació de sol·licituds establert en les presents bases reguladores comportarà la inadmissió de la sol·licitud.
13.2 Comporta el desistiment de la sol·licitud la manca de presentació de qualsevol dels documents que preveu el punt 8 de les bases o la manca d'esmena dels requisits esmenables, dins el termini de 10 dies hàbils i amb el requeriment previ.
13.3 Prèviament a la concessió de les subvencions, l'òrgan instructor resoldrà sobre la inadmissió o el desistiment de les sol·licituds, i notificarà la resolució d'inadmissió o desistiment a les persones interessades mitjançant la seva publicació al Tauler electrònic de l'Administració de la Generalitat de Catalunya ( https://seu.gencat.cat/ca/informacio-publica.html ).
13.4 Sens perjudici del desistiment previst en els punts anteriors d'aquesta base, qualsevol persona sol·licitant pot desistir per escrit de la seva sol·licitud de subvenció, abans de la concessió, i l'òrgan instructor l'haurà d'acceptar.
-14 Acceptació, renúncia i reformulació de la subvenció
S'entén tàcitament acceptada la subvenció si l'entitat proposada com a beneficiària no manifesta la seva renúncia expressa per escrit, mitjançant el formulari normalitzat disponible al tràmit del portal Tràmits gencat ( http://tramits.gencat.cat ) en el termini de deu dies hàbils a comptar de l'endemà de rebre la notificació de la resolució de concessió.
L'entitat proposada com a beneficiària també pot presentar la reformulació del projecte i del pressupost per adaptar-los a la subvenció proposada si l'import d'aquesta és inferior al sol·licitat.
La subvenció s'atorgarà sobre el pressupost acceptat i la justificació haurà de ser respecte d'aquest pressupost.
Quan alguna de les entitats beneficiàries renunciï, totalment o parcialment, a la subvenció atorgada, l'òrgan que la va concedir dictarà la resolució corresponent.
-15 Resolució de concessió i notificació
La resolució que posi fi al procediment s'ha de dictar i notificar d'acord amb el que estableix el punt 6 de l'Ordre de convocatòria.
-16 Caràcter de les subvencions
Les subvencions que es concedeixin i les aportacions que es convinguin tindran caràcter ocasional, estaran subjectes a limitació pressupostària i no generaran cap dret de continuïtat en l'assignació de finançament a les entitats destinatàries per a exercicis successius.
Ateses les característiques específiques de les entitats que poden concórrer en aquesta convocatòria, un cop s'hagi concedit una subvenció, s'atorgarà una bestreta del 100 % l'import atorgat.
Prèviament al reconeixement de l'obligació de cadascun dels pagaments, l'òrgan instructor comprovarà d'ofici si la persona beneficiària està al corrent de les obligacions tributàries i amb la Seguretat Social.
Termini: Les entitats beneficiàries han d'aportar la documentació justificativa de la realització de les activitats objecte de les subvencions fins al 30 de gener de 2016, aquest inclòs.
No obstant això, de totes les entitats que presentin la documentació justificativa, total o parcial, fins al 15 de novembre inclòs, es podrà procedir a la tramitació, dins del mateix exercici, del pagament de la resta de l'import respecte la bestreta de la subvenció atorgada, en relació a l'import degudament justificat.
La modalitat de justificació de la subvenció és mitjançant compte justificatiu amb aportació de justificants de despesa.
En el cas que les activitats hagin estat finançades, a més que amb la subvenció atorgada en el marc d'aquesta convocatòria, amb fons propis o altres subvencions o recursos, s'ha d'acreditar l'import i percentatge del mateix aplicat al projecte, procedència, aplicació d'aquests fons a les activitats subvencionades i, si es tracta d'una subvenció, cal indicar en quin estat de tràmit es troba aquesta (en fase de sol·licitud o atorgada)
a) Una memòria justificativa de la realització del programa o activitat subvencionada, en la qual s'hi ha de fer constar el nombre i la tipologia d'usuaris atesos, així com del personal assistencial o professionals que els atenen, la seva categoria professional i les seves retribucions, que ha de ser degudament validada pel corresponent representant legal de l'entitat, d'acord amb el model normalitzat disponible al portal Tràmits gencat ( http://tramits.gencat.cat ).
b) Una memòria econòmica del cost de les activitats realitzades que ha d'incloure un compte justificatiu amb aportació de justificants de despesa en relació amb les activitats realitzades, i que també ha d'aportar:
Una relació ordenada, numerada i sumada de les despeses de l'activitat objecte de subvenció, amb identificació del creditor, del número de factura, l'import, la data d'emissió i data de pagament i el tant per cert d'imputació de la despesa en relació amb l'activitat subvencionada i si s'imputa a l'import atorgat o al cost de l'activitat, d'acord amb els corresponents models normalitzats disponibles a l'adreça web http://tramits.gencat.cat.
Cal indicar el numero de document tant a la relació de despeses com en el mateix document.
Les factures de les despeses incloses en la relació anterior i la documentació acreditativa del pagament, així com els justificants de les despeses de personal, nòmines i documents acreditatius dels ingressos a la Seguretat Social i de les retencions practicades.
Aquestes factures hauran de ser originals per justificar l'import atorgat i podran ser còpies per justificar la resta de l'import fins arribar al total del projecte subvencionat.
Igualment, caldrà aportar un document signat pel representant legal de l'entitat beneficiària que detalli, per a tota la relació de persones de les quals s'han presentat nòmines, les activitats desenvolupades i la dedicació exacta al projecte subvencionat (mesos, dies, hores, segons correspongui).
Si els justificants de pagament són globals, es presentarà el desglossament per treballador amb la identificació del nombre de remesa, data, nom del treballador i nòmina pagada i import.
Model trimestral de declaració de retencions i ingrés a compte de l'IRPF del període de desenvolupament de l'activitat subvencionada.
No es pot imputar cap retribució ja que per definició el treball voluntari no és remunerat.
Per a la justificació d'aquestes despeses s'haurà de tenir en compte que:
A més del justificant de pagament, cal adjuntar una autoliquidació degudament firmada pel responsable legal de l'entitat i el perceptor on s'especifiquin les quanties unitàries per quilòmetre i dieta, així com els motius dels desplaçaments, origen i destinació.
Les factures de benzina, bitllets de tren o avió, etc., s'han d'aportar amb la justificació.
En tot cas els viatges hauran de ser en classe turista.
Com a criteri general, no es consideren subvencionables les despeses de taxi tret que corresponguin a trasllats fins a estacions de ferrocarrils, autobusos, ports i aeroports o des d'aquestes estacions, o bé resultin imprescindibles per al desenvolupament de l'activitat.
Des de l'entrada en vigor l'1 de gener de 2013 del nou Reglament pel qual es regulen les obligacions de facturació, aprovat pel Reial decret 1619/2012, de 30 de novembre, no s'accepten els tiquets com a documents comptables justificatius de la despesa.
Les entitats exemptes de l'impost han de justificar aquest aspecte a través del document emès per l'Agència Tributària on es recull l'exempció o d'una declaració responsable.
Lloguer de locals i instal·lacions:
Per a la justificació d'aquestes despeses caldrà aportar el contracte de lloguer o document equivalent, els documents acreditatius del pagament i els justificants i ingressos a compte de l'IRPF.
Altres aspectes generals de la justificació són els següents:
Les factures, ja siguin completes o simplificades, hauran de contenir tots els requisits establerts en el Reglament que regula les obligacions de facturació.
Si el concepte de la factura no és prou explicatiu, caldrà adjuntar els albarans de lliurament corresponents o una altra documentació justificativa.
Justificació del pagament de les despeses:
S'admetran pagaments en efectiu que no superin l'import de 2.500,00 euros per factura.
Els serveis competents de la Direcció General d'Execució Penal a la Comunitat i de Justícia Juvenil han de comprovar la documentació justificativa presentada i emetran certificació relativa a la correcta justificació de l'activitat i la despesa realitzades.
Tot seguit retornarà segellats a l'entitat beneficiària els justificants originals, amb especificació de l'òrgan que concedeix la subvenció, de la subvenció atorgada i de l'import i/o percentatge subvencionat.
En virtut de l'article 29 de la Llei 38/2003, de 17 de novembre, general de subvencions, s'admet la subcontractació de l'activitat subvencionada, fins a un percentatge que no excedeixi el 50 % del cost de l'activitat.
Quan l'activitat concertada amb tercers excedeixi el 20 % de l'import de l'activitat subvencionada i aquest import sigui superior a 60.000 euros, la subcontractació restarà sotmesa al compliment dels requisits següents:
Que el contracte es formalitzi per escrit.
Que la seva formalització l'autoritzi prèviament l'entitat concedent de la subvenció
A més del que estableix l'article abans esmentat, en la subcontractació de les actuacions subvencionades caldrà tenir en compte el que estableix l'Acord del Govern pel qual s'aprova la Instrucció per a la unificació de criteris en la gestió general de les subvencions tramitades per l'Administració de la Generalitat i pels ens que conformen el seu sector públic, i de manera especial que:
La mateixa entitat no pot tenir la condició de beneficiària i de subcontractada en actuacions de la mateixa convocatòria.
L'obligació de pagament de la subvenció es tramita un cop l'activitat subvencionada ha estat degudament justificada i s'ha complert la finalitat que en va motivar la concessió, tret del que estableix el punt 17 d'aquestes bases (bestretes).
Un cop emesa la certificació prèvia dels serveis competents de la Direcció General de d'Execució Penal a la Comunitat i de Justícia Juvenil sobre la correcta execució i justificació de l'activitat i la despesa realitzades, es formularan els corresponents reconeixement de l'obligació i proposta de pagament de la subvenció.
-21 Obligacions de les entitats beneficiàries
Les entitats beneficiàries de la subvenció queden obligades a complir i acreditar, en el moment de la justificació, els punts que es detallen a continuació:
Qualsevol canvi en el projecte o calendari presentat s'ha de comunicar per escrit a l'òrgan instructor, amb anterioritat a la finalització del termini d'execució, el qual ha de valorar la proposta de modificació i la pot acceptar si no comporta canvis substancials ni representa un incompliment dels requisits i condicions que estableixen aquestes bases.
c) Comunicar a l'òrgan instructor els ajuts, ingressos o recursos que financin l'activitat subvencionada, obtinguts o demanats d'altres administracions o entitats públiques o privades, nacionals o internacionals, amb posterioritat a la presentació de la sol·licitud de subvenció.
d) Complir les obligacions que regulen els articles 90 bis i 92 bis del text refós de la Llei de finances públiques de Catalunya (Decret legislatiu 3/2002, de 24 de desembre) addicionats pels articles 35 i 37 de la Llei 26/2009, de 23 de desembre, de mesures fiscals, financeres i administratives).
e) Quan l'import de la despesa subvencionable superi els llindars establerts a la normativa de contractes públics per a la contractació menor, s'han de sol·licitar com a mínim tres ofertes de diferents proveïdors, amb caràcter previ a la contracció del compromís per a l'execució de l'obra, la prestació del servei o el lliurament del bé, tret que per les seves característiques especials no hi hagi en el mercat suficient nombre d'entitats que els realitzin, prestin o subministrin, o tret que la despesa s'hagi fet amb anterioritat a la concessió de la subvenció.
f) Incloure el logotip del Departament de Justícia, i l'expressió "amb el suport del Departament de Justícia de la Generalitat de Catalunya" utilitzant el logotip corporatiu del Programa d'identificació visual (PIV) ( http://www.gencat.cat/piv/descarregues/dptJusticia/03_09_dpt_justicia.html ), en els elements informatius i de difusió de l'activitat objecte de la subvenció, si es duen a terme amb posterioritat a la concessió de la subvenció, o les mesures de difusió que es determinin.
S'haurà de trametre a la Direcció General d'Execució Penal a la Comunitat i de Justícia Juvenil la informació impresa relacionada amb els programes subvencionats.
g) Justificar la destinació de la subvenció, de conformitat amb el que estableixen aquestes bases.
h) Conservar, durant un període mínim de 5 anys, els justificants originals i la resta de documentació relacionada amb la subvenció atorgada.
j) No fer cap discriminació personal en la realització de l'activitat subvencionada, sens perjudici de les prioritats determinades pels objectius, la dedicació, l'àmbit i les característiques de cada entitat o servei.
k) Les entitats beneficiàries han de respectar la intimitat de les persones que participin en el programa, han de mantenir la confidencialitat i garantir la seguretat i integritat de les dades que se'ls cedeixin relatives als usuaris que hi participen i de les que obtinguin durant l'execució del programa subvencionat en aquest exercici, d'acord amb el que disposen la Llei orgànica 15/1999, de 13 de desembre, de protecció de dades personals, i el Reial decret 994/1999, d'11 de juny, mitjançant el qual s'aprova el Reglament de les mesures de seguretat dels fitxers automatitzats que continguin dades de caràcter personal.
l) Les entitats beneficiàries estan obligades a contractar o tenir contractada una pòlissa d'assegurança que cobreixi la seva responsabilitat civil i la del personal al seu servei, per unes sumes assegurades mínimes de 150.000 euros per víctima i de 600.000 euros per sinistre.
22.1 Les entitats beneficiàries de les subvencions han de facilitar tota la informació que els requereixin el Departament de Justícia, la Intervenció de la Generalitat, la Sindicatura de Comptes o altres òrgans competents de conformitat amb les normes legals vigents, d'acord amb el que estableix l'article 97 del text refós de la Llei de finances públiques de Catalunya.
22.2 Les entitats sol·licitants hauran d'aportar en qualsevol moment les dades i documentació que se'ls demani, a l'efecte d'acreditació, comprovació i valoració.
22.3 El Departament de Justícia pot inspeccionar el desenvolupament dels programes i les actuacions subvencionades per tal de comprovar el compliment de l'objecte de la subvenció d'acord amb la Llei 16/1996, de 27 de novembre, reguladora de les actuacions inspectores i de control en matèria de serveis socials.
El Departament de Justícia té la facultat de revisar les subvencions concedides i modificar la Resolució de concessió en el cas d'alteració de les condicions que s'han tingut en compte per a la concessió de la subvenció o de l'obtenció concurrent d'altres ajuts o subvencions.
Si el compliment de la finalitat de la subvenció ha estat acreditat, a judici de l'òrgan concedent, i el cost justificat és d'un import inferior al pressupost inicial del projecte, el Departament de Justícia podrà reajustar l'import de la subvenció concedida.
És procedent la reducció de la subvenció, en proporció al grau d'incompliment, quan l'òrgan del Departament que tramiti la subvenció no pugui acreditar, amb els originals dels justificants presentats per l'entitat, haver arribat al total de la despesa prevista pels conceptes subvencionats, sempre que s'hagi complert la finalitat per a la qual es va atorgar la subvenció.
Són causes de revocació total o parcial de la subvenció les que preveu l'article 37 de la Llei 38/2003, de 17 de novembre, així com les que es preveuen en els articles 99 i 100 del Decret legislatiu 3/2002, de 24 de desembre, modificat per la Llei 26/2009, de 23 de desembre, en tot allò que no contradigui els preceptes de la Llei 38/2003, de 17 de novembre.
En els casos en què sigui necessari acreditar la sol·licitud de tres ofertes, l'incompliment d'aquesta obligació implica que la despesa no és subvencionable.
La revocació total o parcial de la subvenció comportarà, si escau, el reintegrament de les quantitats corresponents, incrementades amb l'interès de demora aplicable.
L'incompliment de les obligacions que preveuen les bases reguladores que sigui constitutiu de les conductes tipificades com a infraccions, d'acord amb el règim sancionador en matèria de subvencions previst a la Llei 38/2003, de 17 de novembre, general de subvencions, i al text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, comportarà, a més del reintegrament de la subvenció, la incoació del preceptiu procediment sancionador, d'acord amb la legislació esmentada.
Els beneficiaris i entitats col·laboradores han de complir la normativa de tractament de dades de caràcter personal, tot adoptant i implementant les mesures de seguretat previstes per la Llei orgànica 15/1999, de 13 de desembre, desplegada pel Reial decret 1720/2007, de 21 de desembre.
Els beneficiaris i les entitats col·laboradores han de complir la Circular 2/2011, de 10 de novembre, de la Direcció General de Serveis Penitenciaris, sobre el Codi ètic dels professionals de l'execució penal a Catalunya.
L'Acord GOV/110/2014, de 22 de juliol, pel qual s'aprova el model tipus de bases reguladores dels procediments per a la concessió de subvencions, en règim de concurrència competitiva, tramitats per l'Administració de la Generalitat i el seu sector públic.
L'Acord del Govern pel qual s'aprova la Instrucció per a la unificació de criteris en la gestió general de les subvencions tramitades per l'Administració de la Generalitat i pels ens que conformen el seu sector públic.
Els preceptes que tinguin la naturalesa de legislació bàsica de la Llei 38/2003, de 17 de novembre, general de subvencions;
La Llei 30/1992, de 26 de novembre, de règim jurídic de les administracions públiques i del procediment administratiu comú.